དིའི་སྟེང་ན་ང་ང་སྙམ་དུ་སྲ་

འཐས་ཚུགས་ཐུབ་ཏུ་སྣང་བའི་འཁྲུལ་སྣང་འདི་བླ་མའི་མན་ངག་གི་སྒྲོན་à
་མེ་ལ་
བརྟེན་ནས་ཤེས་རབ་ཀྱི་མིག་གིས་ལེགས་པར་བརྟགས་པ་ན་ཇི་ལྟར་སྣང་བ་དེ་
ལྟར་དུ་མེད་པར་ངེས་པར་འགྱུར་ལ། དེའི་ཚེ་རང་བློ་མ་རིག་འཁྲུལ་པའི་དབང་
གིས་དེ་ལྟར་སྣང་བ་མ་གཏོགས་གང་སྣང་བ་དེ་ལྟར་དོན་ལ་མི་འདུག་པ་སྙམ་དུ་
གཏིང་ནས་བློ་ཐག་ཆོད་པ་ཞིག་འབྱུང་། དེ་འདྲའི་བློ་ཐག་ཆོད་པ་དེ་ལ་ནི་ཟབ་མོ་
དབུ་མའི་ལྟ་བ་ཞེས་བརྗོད་དོ། །བློ་ཐག་ཆོད་པའི་ལྟ་བ་དེ་སྐྱེས་པ་ན་ངར་འཛིན་
འཁྲུལ་སྣང་གིས་བསྐྱེད་པའི་ཆགས་སྡང་སོགས་ལས་ཉོན་དང་། དེས་བསྐྱེད་པའི་
སྡུག་བསྔལ་རྣམས་འགག་པར་འགྱུར་རོ། །དབང་པོ་རྣོན་པོ་སྔོན་གྱི་བག་ཆགས་
-264-

ལྟ་བའི་གནད་སྟོན་པའི་ཡིག་ཆུང་ཤིན་ཏུ་གསང་བ་དངོས་གྲུབ་ཀུན་འབྱུང༌།
ཅན་རྣམས་ལ་ནི་འཁོར་བའི་རྩ་བ་བདག་འཛིན་ངོས་འཛིན་ལུགས་དེ་ཙམ་གྱིས་
ལྟ་བ་ཕུ་ཐག་ཆོད་པ་རྒྱུད་ལ་སྐྱེ་བ་ཡོད་ལ། བདག་འཛིན་དེ་འགོག་པའི་ཐབས་
རིགས་པའི་དཔྱད་པ་བྱེད་ཚུལ་ནི། ང་ང་སྙམ་པའི་བློ་དེས་བཟུང་བ་ལྟར་གྱི་ང་དེ་
རང་གི་ཕུང་པོ་འདིའི་སྟེང་དུ་ཡོད་ན་དེ་ལྟ་བུའི་ང་དེ་རང་གི་ཕུང་པོ་འདི་དང་
གཅིག་དང་ཐ་དད་གང་དུ་གྲུབ། དེ་གཉིས་གང་དུའང་མ་གྲུབ་པའི་ཆོས་ནི་མི་སྲིད་
དོ། །ང་དེ་ཕུང་པོ་འདི་དང་གཅིག་ཏུ་གྲུབ་ན་ད་ལྟའི་ཕུང་པོ་འདི་ཕ་མའི་ཁུ་ཁྲག་
ལས་གྲུབ་པ་ཡིན་ཞིང་། མཐར་འཆི་བའི་ཚེ་ཡང་འདོར་དགོས་པས་ང་དེ་ཡང་
རྒྱུན་ཆད་པར་འགྱུར་དགོས་པ་ལ། ང་ཙམ་འདི་ནི་ཐོག་མ་མེད་པ་ནས་རྒྱུན་མ་
ཆད་པ་སྟེ། ང་ང་སྙམ་པའི་བློ་འདི་ནི་ཐོག་མ་མེད་པ་ནས་ལས་དབང་གིས་ལུས་རེ་
ལེན་ཞིང་ལེན་ཞིང་འོངས། ལུས་རྟེན་འདི་དོར་ནས་ཀྱང་ལས་དབང་གིས་ལུས་
རྟེན་གཞན་ཞིག་ལེན། དེའི་ཚེ་ལུས་རྟེན་དེའི་སྟེང་དུ་ང་ང་སྙམ་དུ་འཛིན་པ་ཡིན་
པས་འཁྲུལ་སྣང་གི་དབང་གིས་དེ་ལྟར་ཟག་བཅས་ཀྱི་ཕུང་པོ་ཚོགས་པ་རེ་ལ་ངར་
འཛིན་ཅིང་ འཁོར་བར་འཁྱམས་པ་ཡིན་པས་ན་ཕུང་པོ་དེ་ ང་དང་གཅིག་མིན་
པར་ངེས་སོ། །ཡང་ང་ང་སྙམ་དུ་སྣང་བ་ལྟར་གྱི་ང་འདི་ཕུང་པོ་འདི་ལས་ལོགས་
སུ་ཡོད་དོ་སྙམ་ན་དེ་ལྟར་བཟུང་བའི་ང་དེ་ཕུང་བོ་འདི་ལས་ལོགས་སུ་མེད་དེ།
ལོགས་སུ་ཡོད་ན་དེ་འདྲའི་ང་དེ་འདིའོ་ཞེས་བསྟན་རྒྱུ་དགོས་པ་ལ་མི་འདུག་པ་
དང་། ལུས་ལ་མེས་རེག་པ་ན་ང་ཚ་བྱུང་ཞེས་ཟེར་ཞིང་བློ་ལའང་དེ་ལྟར་སྣང་ལ།
ང་དང་ཕུང་པོ་གཉིས་སོ་སོར་ཡོད་ན་ཕུང་པོ་ལ་རེག་པས་ང་ལ་རེག་པར་འགྲོ་དོན་
མེད་དོ། །དཔེར་ན། ཀ་བ་དང་བུམ་པ་གཉིས་སོ་སོར་ཡོད་པས་ཀ་བ་ལ་རེག་
པས་བུམ་པ་ལ་རེག་པར་མི་འགྲོ་བ་བཞིན་ནོ། །དེས་ན་ངར་འཛིན་ལ་སྣང་བ་
-265-

མེས་པོའི་ཤུལ་བཞག་ལས། ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ། ༼༢༥༽
ལྟར་གྱི་ང་འདི་རང་གི་ཕུང་པོ་འདི་ལས་ལོགས་སུ་མེད་པར་ངེས་པ་བསྐྱེད་ནས་
ཐག་བཅད་དོ། །དེ་ལྟར་ང་དེ་རང་གི་ཕུང་པོ་འདི་ཡང་མིན་ལ། འདི་ལས་ལོགས་
སུའང་མེད་པར་ངེས་པ་ན་རང་བློ་འཁྲུལ་ནས་དེ་ལྟར་སྣང་བ་མ་གཏོགས་དོན་ལ་
བདེན་པར་གྲུབ་པ་གང་ཡང་མི་འདུག་སྙམ་དུ་གཏིང་ནས་ཐག་བཅད་ལ་ངེས་པ་
ཤུགས་དྲག་བསྐྱེད་དོ། །ཡང་མཁྲིས་པའི་ནད་ཀྱི་དབང་གིས་དུང་སེར་པོར་སྣང་བ་
ན་དུང་གི་སྟེང་གི་སེར་པོ་དེ་རང་གི་མིག་འཁྲུལ་ནས་དེ་ལྟར་སྣང་བ་མ་གཏོགས་
དོན་ལ་དུང་གི་སྟེང་ན་སེར་པོ་མེད་པར་ངེས་པ་འདྲེན་ཐུབ་པ་བཞིན་དུ། རང་བློ་
མ་ རིག་ འཁྲུལ་པའི་ནད་ ཀྱིས་ཟིན་པའི་དབང་ གིས་ རང་གི་ཕུང་ པོ་ ཚོགས་པ་
འདིའི་སྟེང་དུ་ང་ང་སྙམ་དུ་སྣང་བ་ཡིན་གྱི། དོན་ལ་བདེན་པར་གྲུབ་པ་མེད་པར་
གཏིང་ནས་བློ་ཐག་བཅད་དེ་ངེས་པ་དྲང་བར་བྱའོ། །དེ་བཞིན་དུ་གང་ཟག་གཞན་
ལའང་རང་རང་གི་ཕ་མའི་ཁུ་ཁྲག་ལས་གྲུབ་པའི་ཤ་རུས་ཀྱི་ཕུང་པོ་རེ་དང་རྣམ་
ཤེས་རེ་ཚོགས་པ་ལ་མི་དང་བོང་བུ་དང་རྟ་ལ་སོགས་པ་སྣ་ཚོགས་སུ་སྣང་ཞིང་།
དེའི་ཚེ་རང་བློས་ཕར་བཅོས་པའི་སྣང་བ་མི་འཆར་བ་ཕུང་པོ་དེ་དང་དེའི་སྟེང་
ནས་གང་ཟག་ རེ་ ལིང་ངེ་ཡོད་ རེ་གྲུབ་པར་སྣང་ཞིང་འཛིན། དེ་ལ་ བརྟེན་ནས་
ཆགས་སྡང་ སོགས་ ཉོན་མོངས་སྣ་ཚོགས་སྐྱེ་ལ། ཉོན་མོངས་དེ་དག་གིས་ལས་
བསགས་ནས་སྡུག་བསྔལ་གྱི་རྒྱུ་བྱེད་པ་ཡིན་པས། འཁྲུལ་སྣང་དེ་དག་ཐམས་
ཅད་ཀྱི་རྩ་བ་གཅད་པར་བྱའོ། །དེ་ཡང་ཕྱགས་མའི་གྲིབ་མ་ལ་སྡིག་པ་རྭ་ཅན་དུ་
འཁྲུལ་པ་དང་། ཐག་རིང་གི་ཐོ་ཡོར་ལ་མིར་འཁྲུལ་པ་བཞིན་དུ་རྒྱུ་རྐྱེན་སྣ་ཚོགས་
ཤིག་ཚོགས་པའི་ཕུང་པོ་རེ་ལ་འདི་མིའོ་འདི་རྟའོ་སྙམ་དུ་རང་བློས་བཅོས་ནས་
བདེན་པར་འཛིན་པ་ཡིན་གྱི། དོན་ལ་དེ་ན་བདེན་པར་གྲུབ་པ་གང་ཡང་མེད་དོ་
-266-

ལྟ་བའི་གནད་སྟོན་པའི་ཡིག་ཆུང་ཤིན་ཏུ་གསང་བ་དངོས་གྲུབ་ཀུན་འབྱུང་།
སྙམ་དུ་བློ་ཐག་བཅད་ནས་ངེས་ཤེས་བསྐྱེད་དོ། །མདོར་ན་དབང་པོ་དྲུག་ལ་གང་
སྣང་བ་འདི་ཐམས་ཅད་བདེན་པར་མེད་བཞིན་དུ་སྣང་བ་སྒྱུ་མའི་འཁྲུལ་འཁོར་ལྟ་
བུ་དང་། དོན་ལ་མིན་པ་ཞིག་ཡིན་པར་འཁྲུལ་པ་གསོབ་ལྟ་བུ་དང་། སྙིང་པོ་གང་
ཡང་མེད་པ་ཆུ་བུར་ལྟ་བུ་དང་། རྒྱུ་རྐྱེན་སྣ་ཚོགས་ཀྱིས་བཅོས་པའི་འཁྲུལ་སྣང་
བྲག་ཅ་ལྟ་བུ་ཡིན་གྱི། ད་ལྟའི་འཁྲུལ་སྣང་འདི་ལྟར་དུ་དོན་ལ་མེད་དོ་སྙམ་དུ་བློ་
ཐག་ གཏིང་ ནས་ བཅད་ པའི་ ངེས་ ཤེས་ ཡང་ དང་ ཡང་ དུ་ དྲང་ བར་བྱའོ། །ཡང་
མདོར་བསྡུ་ན་ད་ལྟའི་སྣང་བ་འདི་ཐམས་ཅད་རང་གི་བློས་བཅོས་ནས་བཞག་པ་
མ་གཏོགས་དོན་ལ་གང་ཡང་བདེན་པར་གྲུབ་པ་མེད་དོ་སྙམ་དུ་ཐག་བཅད་ནས་
ངེས་ཤེས་འདྲེན། བདེན་པར་མེད་ཀྱང་བདེ་སྡུག་དང་བཟང་ངན་གྱི་སྣང་བ་སྣ་
ཚོགས་ཤིག་འཆར་བ་ནི་ལས་དང་ཉོན་མོངས་པ་སོགས་རྒྱུ་རྐྱེན་སྣ་ཚོགས་ཀྱི་
བཅོས་ནས་བྱུང་བའོ་སྙམ་དུ་ངེས་ཤེས་དྲངས་ནས། སྣང་བ་དང་སྟོང་པ་གཉིས་
གཅིག་གྲོགས་སུ་གཅིག་འགྲོ་བ་འདི་ལ་བརྟེན་ནས་ཐབས་ཤེས་ཟུང་འབྲེལ་གྱི་
ལམ་ལ་བསླབས་པས། འབྲས་བུ་སྐུ་གཉིས་ཟུང་འཇུག་ཐོབ་པར་འགྱུར་རོ་སྙམ་
།ཡང་ཕུང་
དུ་ངེས་པ་བརྟན་པར་བྱེད་པ་ནི་ལྟ་བའི་ཉམས་ལེན་གྱི་སྙིང་པོ་ཡིན་ནོ།
པོ་ཚོགས་པ་འདི་ལ་ངའོ་སྙམ་དུ་ཤར་བའི་ཚེ་ལུས་འདི་ནི་ཕ་མའི་ཁུ་ཁྲག་ལས་
གྲུབ་ པ་ ཡིན་ ཞིང་། ། མཐར་ ཡང་ ངེས་ པར་ འདོར་ དགོས་ པས་ ངར་ འཛིན་ དང་
གཅེས་ འཛིན་ བྱེད་ དོན་ མི་ འདུག་ སྙམ་ དུ་ ཐག་ བཅད་ ནས་ རང་ སེམས་ གནས་
ལུགས་ལྟ་བའི་ངང་དུ་གཞག །ཤ་རུས་རྡོས་བཅས་ཀྱི་ལུས་འདི་བློས་ལིངས་ཀྱིས་
བཏང་ནས་གནོད་བྱེད་གདོན་བགེགས་མཐའ་དག་ལ་བྱིན་པས། གནོད་བྱེད་དེ་
དག་ཐམས་ཅད་ཀྱིས་ཤ་ཁྲག་ཧབ་དིར་དིར་ལོངས་སྤྱད་པས་ཤ་ཁྲག་དེ་དག་གི་དྲི་
-267-

མེས་པོའི་ཤུལ་བཞག་ལས། ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ། ༼༢༥༽
ཚོར་བ་དང་། རོ་མྱོང་བ་ཙམ་གྱིས་ཞེ་སྡང་གདུག་རྩུབ་ལྷག་མ་མེད་པར་ཞི་ནས་
སྐད་ཅིག་ལ་གནས་འགྱུར་ཏེ་སངས་རྒྱས་པར་བསམས། ལུས་ཤ་ཁྲག་གི་ཕུང་པོ་
དེ་ཐམས་ཅད་སྟོངས་པས་གང་ཡང་མི་དམིགས་པའི་སྟོང་སང་ནམ་མཁའ་ལྟ་བུའི་
ངང་དུ་རྩེ་གཅིག་ཏུ་མཉམ་པར་འཇོག །མཉམ་བཞག་དེ་ལས་ལངས་པ་ན་སྣང་བ་
འདི་ཐམས་ཅད་རྫུན་པ་འཁྲུལ་པའི་སྣང་བ་འབའ་ཞིག་གོ་སྙམ་དུ་ཡོད་ལ་བྱའོ། །
དེ་ལྟར་ལན་རེ་ཙམ་བསམས་ནའང་གནས་སྐབས་སུ་གདོན་བགེགས་ཀྱི་འཚོ་བ་
བཟློག་ པ་ དང་། ལྷག་ པར་ བདག་ འཛིན་ གཅོད་ པ་ ལ་ ཤིན་ ཏུ་ སྟོབས་ ཆེ་ བར་
བདག་གི་བླ་མ་དམ་པས་གསུངས་སོ། །ཡང་ལུས་ལ་ནད་སོགས་གནོད་པ་བྱུང་
བའི་ཚེ་ཕཊཿ༔ཅེས་བརྗོད་ལ་རང་ལུས་བམ་སྐྱུར་བཞིན་དུ་བློས་ལིངས་ཀྱིས་བཏང་།
རང་སེམས་ཧེ་རུ་ཀར་གསལ་བདེ་བ་ཆེན་པོའི་ངོ་བོར་གནས་པ་དེས། ཨོཾ་ཨཱཿཧཱུྃ་
ཞེས་བརྗོད་པའི་ཤ་ཁྲག་གདོས་བཅས་ཀྱི་ལུས་དེ་ཤིག་གིས་ཞིག་ནས་བདུད་རྩིའི་
རྒྱ་མཚོ་ཆེན་པོ་ཞིག་ཏུ་གྱུར། དེ་སྐྱེ་འཕགས་ཐམས་ཅད་ལ་བསྔོས་པས་འཕགས་
པ་ རྣམས་ བདུད་ རྩིའི་ མཆོད་ པས་མཉེས། གནོད་བྱེད་གདོན་བགེགས་ སོགས་
རིགས་དྲུག་སེམས་ཅན་རྣམས་ཀྱང་བདུད་རྩིས་ཚིམས་ཤིང་། བདུད་རྩི་དེ་ཁོང་དུ་
སོང་བ་ཙམ་གྱིས་ཉོན་མོངས་བག་ཆགས་དང་བཅས་པ་ཐམས་ཅད་དག་ནས་ཧེ་
རུ་ཀའི་ངོ་བོར་སངས་རྒྱས་པར་བསམ། སྣོད་རྣམས་ཀྱང་དག་པའི་ཞིང་དུ་གྱུར་
པར་བསམས་ལ་འཁོར་བ་ཐམས་ཅད་སྟོངས། སྣོད་བཅུད་དག་པ་རབ་འབྱམས་
སུ་སོང་བས་བདག་གི་དོན་ཐམས་ཅད་གྲུབ་བོ་སྙམ་དུ་དགའ་སྤྲོ་ཤུགས་ཅན་
བསྒོམ། སྣང་བ་འདི་ཐམས་ཅད་འོད་ཀྱི་རྣམ་པར་བསྡུས་ནས་རང་ལ་ཐིམ། རང་
ཡང་འོད་དུ་བསྡུས་ནས་སྙིང་དབུས་སུ་བསྡུས་ནས་གང་ཡང་མི་སྣང་བའི་སྟོང་སང་
-268-

ལྟ་བའི་གནད་སྟོན་པའི་ཡིག་ཆུང་ཤིན་ཏུ་གསང་བ་དངོས་གྲུབ་ཀུན་འབྱུང༌།
ནམ་མཁའ་ལྟ་བུ་དང་། སྔར་གྱི་ལྟ་བའི་ངེས་པ་དྲན་པར་བྱས་ལ་རང་སེམས་བདེ་
ཆེན་ལྷན་ཅིག་སྐྱེས་པའི་ཡེ་ཤེས་སུ་གསལ་བ་དེས་གནས་ལུགས་སྟོང་པ་ཉིད་
འཛིན་སྟངས་ཀྱི་ཡུལ་དུ་བྱས་ཏེ་དེའི་སྟེང་དུ་རྩེ་གཅིག་ཏུ་འཇོག་ཅི་ཐུབ་བྱའོ། །
མཉམ་བཞག་དེ་ལས་ལངས་པ་ན་རང་གི་རླུང་སེམས་བདེ་སྟོང་གཉིས་སུ་མེད་
པའི་ཡེ་ཤེས་དེ་ཉིད་དཔལ་ཧེ་རུ་ཀ་ཡབ་ཡུམ་གྱི་སྐུར་ཀྲོང་གིས་ལངས་པའི་མོས་
པ་དང༌། དེ་ཡང་རྒྱལ་བ་ཐམས་ཅད་ཀྱི་བདེ་ཆེན་ལྷན་ཅིག་སྐྱེས་པའི་ཡེ་ཤེས་
གཅིག་ཏུ་བསྡུས་པ་གཟུགས་ཀྱི་སྐུར་ཤར་བ་དེ་ངའོ་སྙམ་དུ་ང་རྒྱལ་ཤུགས་དྲག་
བསྒོམ། ཧེ་རུ་ཀ་ནི་བདེ་ཆེན་ལྷན་ཅིག་སྐྱེས་པའི་ཡེ་ཤེས་དང་། ཡུམ་རྣལ་འབྱོར་
མ་ནི་གནས་ལུགས་སྟོང་པ་ཉིད་ཀྱི་མཚོན་བྱེད་ཡིན་པས། རང་སེམས་བདེ་ཆེན་
ལྷན་ཅིག་སྐྱེས་པའི་ཡེ་ཤེས་གནས་ལུགས་སྟོང་པ་ཉིད་ལ་འབྲལ་མེད་རོ་གཅིག་ཏུ་
སོང་བ་ནི་ཡུམ་དང་སྦྱོར་ཞིང་ཕུན་ཚུན་འཁྱུད་པའི་དོན་ཡིན་ལ། མཚོན་དོན་དེ་
དྲན་པར་བྱས་ནས་རང་སེམས་བདེ་བ་ཆེན་པོའི་ངོ་བོར་སོང་བ་དེ་གནས་ལུགས་
སྟོང་པ་ཉིད་ཀྱི་ངང་དུ་རྩེ་གཅིག་ཏུ་གནས་ཅི་ཐུབ་བྱའོ། །དེ་ལས་ལངས་པ་ན་སྣང་
བ་གང་ཤར་ཐམས་ཅད་ལྷའི་སྐུ་དང་། ལྷག་པར་རང་སེམས་བདེ་སྟོང་གི་ཡེ་ཤེས་
ལྷ་སྐུར། ཤར་བ་ཡིན་སྙམ་དུ་བསྒོམ་པར་བྱའོ། །མདོར་ཧྲིལ་གྱིས་དྲིལ་ན་འཁོར་
བ་འདི་ལ་ཡིད་བརྟན་གང་ཡང་མེད་སྙམ་དུ་ངེས་འབྱུང་དང་། མ་སེམས་ཅན་འདི་
ཐམས་ཅད་བདག་གཅིག་པུས་སྒྲོལ་ཐུབ་པ་ཞིག་བྱ། དེའི་ཕྱིར་དུ་སངས་རྒྱས་ཀྱི་
གོ་འཕང་ངེས་པར་ཐོབ་པར་བྱའོ་སྙམ་དུ་བྱང་ཆུབ་ཀྱི་སེམས་དང་། སྣང་བ་འདི་
ཐམས་ཅད་རང་གི་བློས་བཅོས་ནས་བཞག་པ་ཙམ་ཞིག་ཡིན། དོན་དུ་བདེན་པར་
གྲུབ་པ་གང་ཡང་མེད་སྙམ་དུ་ ལྟ་བའི་ངང་དུ་འཇོག་ཅི་ཐུབ་དང་། དེའི་ཚེ་རང་
-269-

མེས་པོའི་ཤུལ་བཞག་ལས། ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ། ༼༢༥༽
སེམས་བདེ་བ་ཆེན་པོར་སོང་བའི་མོས་པ་བྱ། དེ་ནས་སྣང་བ་ཤར་བ་ན་ རང་
སེམས་ཧེ་རུ་ཀ་ཡབ་ཡུམ་གྱི་སྐུར་ལྡང་། སྣོད་བཅུད་འདི་ཐམས་ཅད་དག་པ་རབ་
འབྱམས་འབའ་ཞིག་གོ་སྙོམ་དུ་ཡང་དང་ཡང་དུ་བསམ་ཞིང་ཡིད་ལ་བྱའོ།
དེ་ནི་གསང་སྔགས་བླ་མེད་ཀྱི་རྒྱུད་སྡེ་རྒྱ་མཚོ་ལྟ་བུའི་སྙིང་པོ། གྲུབ་མཆོག་དབེན་
།ཚུལ་
ས་བ་ཡབ་སྲས་ཀྱི་ཐུགས་དམ་གྱི་མཐིལ། གསང་བ་ལས་ཀྱང་ཆེས་གསང་བའི་
མན་ངག་གི་གནད་མཐར་ཐུག་པ་ཡི་གེ་ཉུང་ངུར་བྱས་ནས་ཤིན་ཏུ་གསལ་བར་
བྲིས་པའོ། །རྒྱལ་བ་ཀུན་གྱི་ཐུགས་རྗེའི་རང་གཟུགས་ཉིད། །ཉམ་ཐག་བདག་གི་
མགོན་དུ་ལེགས་ཤར་བ། །བཀའ་དྲིན་མཚུངས་མེད་རྗེ་བཙུན་བླ་མ་ཡིས། །ད་
དུང་བྱང་ཆུབ་བར་དུ་བདག་སྐྱོངས་ཤིག །ཐོག་མེད་དུས་ནས་ད་ལྟའི་བར་དག་
ཏུ། །བདག་ འཛིན་ གདོན་ ཆེན་ འདི་ ཡིས་ བསླུས་ བསླུས་ ནས། ། །ཕན་ པའི་ ཟོལ་
གྱིས་གནོད་པའི་ཕུང་སྟེར་བ། །སྙིང་གི་དགྲ་འདི་ཐོན་པར་བྱིན་གྱིས་རློབས། །
ལས་ཉོན་ཆུ་ཀླུང་དྲག་པོའི་རྒྱུན་གྱིས་ཁྱེར། །མི་རྟག་མི་བརྟན་རང་དབང་དང་
།སྡུག་བསྔལ་འབྱུང་གནས་སྲིད་མཚོ་ཆེན་པོ་ལས། །མྱུར་དུ་ཐར་བར་
བྱིན་གྱིས་བརླབ་ཏུ་གསོལ། །ཡུན་རིང་དྲིན་གྱིས་བསྐྱངས་པའི་མ་རྣམས་ཀྱང་། །
སྲིད་ མཚོ་ ཉམ་ ངཪ་ སྡུག་ བསྔལ་ བརྒྱས་ མནར་བའི། །ངང་ ཚུལ་ བསམས་ ནས་
བཅོས་ མིན་ སྙིང་ རྗེ་ ཡིས། །བྱང་ ཆུབ་ སེམས་ མཆོག་ འབྱོངས་ པར་ བྱིན་ གྱིས་
།ཕྱི་ནང་ཆོས་རྣམས་བྲག་ཅ་ཇི་བཞིན་དུ། །སྣང་ཞིང་སྟོང་ལ་ སྟོང་ ཞིང་
།སྣང་སྟོང་གཉིས་ཚོགས་ཐབས་ཤེས་ཟུང་འབྲེལ་གྱི། །ལམ་བཟང་
བྲལ་བ།
རློབས།
སྣང་བ་ཡི།
བགྲོད་ པ་ མྱུར་ དུ་ མཐར་ ཕྱིན་ ཤོག ། །བཟང་ངན་འཁྲུལ་པའི་སྣང་བ་ གང་ ཤར་
མ
ཡང་། །རང་ བློས་ བཏགས་ པ་ ཙམ་ ཞིག་ ཡིན་ པས་ ན། །རེ་ དོགས་ ཆགས་ སྡང་
-270-

ལྟ་བའི་གནད་སྟོན་པའི་ཡིག་ཆུང་ཤིན་ཏུ་གསང་བ་དངོས་གྲུབ་ཀུན་འབྱུང༌།
དབང་དུ་མི་གཏོང་བར། །རང་སེམས་ཆོས་ཀྱི་དབྱིངས་སུ་གནས་པར་ཤོག །མ་
དག་འཁྲུལ་སྣང་དབང་དུ་མི་གཏོང་བར། །དག་པ་རབ་འབྱམས་ལྷ་ཡི་འཁོར་ལོ་
དང་། །ལྷན་སྐྱེས་བདེ་སྟོང་རོལ་བའི་ཉམས་དག་གིས། །དཔའ་བོ་མཁའ་འགྲོའི་
དབུས་སུ་གར་བྱེད་ཤོག །བདེ་ཆེན་ལྷན་སྐྱེས་རིག་པའི་ཁྱེའུ་ཆུང་གིས། །གདོད་
ནས་རྣམ་དག་ཆོས་དབྱིངས་མཛེས་མ་ལ། །ནམ་ཡང་འབྲལ་མེད་དམ་དུ་འཁྱུད་
པ་ཡིས། །ཟུང་འཇུག་གོ་འཕང་མྱུར་དུ་ཐོབ་པར་ཤོག །བློ་བཟང་རྡོ་རྗེ་འཆང་ཆེན་
དབེན་ས་བའི། །མན་ངག་བདུད་རྩིའི་སྙིང་པོའི་སྙིང་པོ་འདི། །རང་གཞན་དོན་དུ་
གསལ་ བར་ བཀོད་ པ་ ལ། ། །གནས་ གསུམ་ མཁའ་ འགྲོའི་ ཚོགས་ ཀྱིས་ གྲོགས་
མཛོད་ཅིག །
ཅེས་ལྟ་བའི་གནས་མཐར་ཐུག་པ་གསལ་བར་སྟོན་པའི་ཡིག་ཆུང་ཤིན་ཏུ་
གསང་བ་དངོས་གྲུབ་ཀུན་འབྱུང་ཞེས་བྱ་བ་འདི་ནི། པཎ་ཆེན་བསྟན་པའི་བདག་
པོའི་འཕྲིན་ལས་པ་ཆེན་པོ་བླ་མ་ཕྱག་མཛོད་བློ་བཟང་ཚེ་དབང་གི་བཀས་བསྐུལ་
བ་ལ་བརྟེན་ནས། དགེ་སློང་ཡེ་ཤེས་རྒྱལ་མཚན་གྱིས་གྲུབ་མཆོག་དབེན་ས་བའི་
མན་ངག་བཞིན་ཆོས་